Georgina Fletcher

Georgina Fletcher Espinosa (Frantzia, XX. mendea) Kolonbian bizi izan zen espainiar idazle, hezitzaile, artista eta heraldikan aditua izan zen. Emakumeen eskubide zibilak sustatu zituen, bereziki hezkuntzarako eta lanerako eskubidea. XX. mende hasierako Kolonbiako feminismoaren abiapuntuan erreferentetzat hartua dago. 1924an, Emakume Iberiar eta Hispanoamerikarren Nazioarteko Ligako ordezkari izendatu zuten Kolonbian.

 Bizitza 
Bizitza osoan Bogotan bizi izan zen espainiarra idazle, artista, hezitzaile eta heraldikan aditua, emakumeen eskubideei eskaini zien bere bizitza. Bere idazkien artean, izeba amonaren obra nabarmen agertu zen, Silveria Espinosa de Rendón poeta kolonbiar ezaguna. Georginaren aita George Fletcher izan zen, britainiar herritarra, eta ama Liboria Espinosa de los Monteros Escallón. Haren aitona Antonio Espinosa de los Monteros izan zen, Sevillakoa (Espainia), eta 1777an lehen inprimategia eraman zuen Santa Fera.

Ofelia Uribe kazetari eta sufragistak Kolonbiako borroka feministari buruzko bere idatzietako batean azaltzen duenez, Fletcherrek Kolonbiako iraultza feministaren abiapuntua gorpuzten du. Ofeliak Georgina honelaxe deskribatzen du:"Barea eta axolagabea, bere buruaz oso seguru eta ondasun materialetan pobreagoa zen, hartu nindueneko egongela espartzuzko esterra ozta-ozta zeharkatzen zuten arratoiek baino, izpiritu-aberastasun ikaragarriagoa zuen, bere pertsona osoaz irradiatzen zuena", eta nabarmentzen du "emakume ezkongabe eta bakarti honen indar morala munduan, zeinaren ama-bihotzak Yolanda adoptatzera eta bere alabatzat aurkeztera eraman zuen, munduak hari buruz pentsa eta hitz egin zezakeen guztia axola gabe” Fletcherren profilarekin hasi zuen Uribek Kolonbiako borroka feministari buruzko atala, eta heraldikari buruz zuen interesa deskribatu zuendu, esanez agian hori izan zela liburu eta artxibo zaharretan "emakumearen egoera kaskarra mendeetan zehar" argitzera eraman zuen arrazoia.

Idazle gisa egindako ekarpenen artean, Kolonbiako historia nazionalari buruzko ikasketak zeuden, eta, bereziki, emakumeek Kolonbiako independentzia gerretan eta kolonbiar nazionalitatearen eraketan izan zuten eragina.

1924an, Liman Emakumeen Bigarren Konferentzia Panamerikarra ospatu ondoren, Emakume Iberiar eta Hispanoamerikarren Nazioarteko Ligako eta Emakume Espainiarren Gurutzadako ordezkari izendatu zuten Kolonbian, Ligako filial kolonbiarra antolatuz. Georginak "La mujer colombiana, un estudio social e histórico" txostena aurkeztu zuen eta Mexikon 1925ean egin zen Emakume Iberiarren Ligaren Nazioarteko Kongresuan aurkeztera gonbidatu zuten.

Fletcherrek garai hartako feminista eta sufragista latinoamerikarrekin harremanak izan zituen. 1928an, Emakume Kolonbiarraren Eskubide Zibilei buruzko Legearen aurkezpenaren buru izan zen, eta Baldomero Sanin Cano kazetari eta intelektualarekin batera defendatu zuen prentsaren aurrean. Legea Absalón Fernández de Soto senatari liberalak aurkeztu zuen Kongresuan, 1928ko maiatzaren 6an, baina bozketarik gabe eztabaidatu zen, quorum faltagatik; izan ere, senatari kontserbadore gehienek atzera egin zuten. Bozketarik gabe eztabaidatu zen. Sanin Canok "Los irresistibles" izeneko saiakera idatzi zuen eta El Tiempo egunkarian argitaratu zen, proiektuari eraso zioten senatariak kritikatuz. Honelaxe zioen Fletcherrek:  "Niretzat oso pozgarria da nire izaera partikularra eta emakume ospetsuen liga baten ordezkaria izateagatik, lan egiten duzun herrialde guztietan emakumearen hobekuntza moral eta intelektualaren alde lan egiten duena, zu zeu ere, liga bereko kidea, gure eskubideen defendatzaileen abangoardian halako gertakari lotsagarrian agertzen zarena."1927 eta 1928 artean hainbat jarduera egin zituen, eta emakumearen lanean eta hezkuntzan zuen interesa erakutsi zuen. Kolonbian eta New Yorken argitaratutako artikuluetan, Latinoamerikako eta Espainiako lider feminista askoren lanaren berri zehatza erakutsi zuen. 1929an, hainbat emakumerekin batera, Georginak Gizarte Ekintzako Emakumeen Zentro Kolonbiarra antolatu zuen, eta 1910ean Buenos Airesen lehen aldiz antolatutako Emakumeen Nazioarteko IV. Kongresua Bogotan egitea sustatu zuen. El Tiempo egunkariak honako hau zioen 1930ean:Doña Georgina Fletcherren adore ebanjelikoari esker, zeinaren lana ez baita inoiz behar bezain goraipatua izango, Bogota honetan, tradizionalista eta minoseista, Emakumeen Nazioarteko Biltzarra bilduko da. Oztopo guztiak gaindituz, batzuen inertzia eta besteen axolagabekeria menderatuz, Fletcher andereñoak, dama talde bikain batek lagundurik, lortu zuen azkenean errealitate noble eta emankorra bihurtzea ezinezkoa zirudiena.Georgina Fletcher emakumeen eskubideen aldeko mugimenduaren lider gisa identifikatu zuten, eta jazarria eta seinalatua izan zen. Bere azken egunak Yolanda Bunsen alaba adoptatuaren eta Teresa Naranjo Bunsen bilobaren zaintzapean izan ziren. 50. hamarkada inguruan hil zen zaharren egoitza batean.

 Erreferentziak 

 Kanpo estekak 

Kategoria:Frantziarrak
Kategoria:Kolonbiako idazleak
Kategoria:Emakume idazleak
Kategoria:Emakume ekintzaileak
Kategoria:Sufragistak
Kategoria:Feministak
Kategoria:Hezitzaileak